Folketing
2006-03-02

Ellers må vi stille et ændringsforslag, og det er jo dumt, når vi nu har en fælles forståelse af, at det er godt, og at det er et redskab, som vi gerne vil bruge. (Kort bemærkning). Beskæftigelsesministeren (Claus Hjort Frederiksen): Jeg er også meget optaget af at sikre, at delvise sygemeldinger bliver benyttet og kommer til at virke i praksis, for arbejde og helbredelse er ikke hinandens modsætninger, men kan mange gange støtte hinanden, så den syge bevarer kontakten til arbejdspladsen og ikke risikerer udstødning. Så det er jeg lige så optaget af som hr. Carsten Hansen. Hermed sluttede forhandlingen, og lovforslaget overgik derefter til anden behandling. Afstemning